ผมมีเพศสัมพันธ์กับแฟนหลั่งในเมื่อ3อาทิตย์ก่อนแล้วกินยาคุมฉุกเฉินทันที วันนี้แฟนตรวจครรภ์ใช้แบบจุ่ม ตอนเช้า ครั้งแรก จุ่มเลยขีดที่เขากำหนดแล้วมันเลอะน้ำ ขึ้น2ขีดจางๆ เลยตรวจอีก แบบจุ่มเหมือนกัน แต่คนละยี่ห้อ ทำตามในกล่อง ขึ้นขีดเดียว ตรวจครั้งไหนน่าเชื่อถือครับ แล้วต้องตรวจซ้ำอีกมั้ย แล้วที่ขึ้นจางๆมันเสี่ยงตั้งครรภ์ มากมั้ย
สวัสดีครับชุดตรวจการตั้งครรภ์นั้นจะวัดระดับฮอร์โมนเอชซีจีในปัสสาวะ ที่จะขึ้นในช่วงตั้งครรภ์เท่านั้นครับ โดยทั่วไปจะตรวจ เมื่อพบว่าประจำเดือนไม่มาหรือมาช้า หรือก็คือราว 4 สัปดาห์หลังประจำเดือนครั้งสุดท้าย ซึ่งประสิทธิภาพการตรวจจะถูกต้องถึง 99% หากตรวจในช่วงดังกล่าวครับดังนั้น หากตรวจแล้วยังให้ผลจางๆ หรือ ผลเป็นลบประกอบด้วย ก็มีความเป็นไปได้ว่าอาจจะตรวจเร็วเกินไป ทำให้ระดับฮอร์โมนยังไม่สูงพอให้ยืนยัน ด้วยเหตุนี้ จึงขอแนะนำให้รออีกราว 1 สัปดาห์แล้วค่อยตรวจใหม่ดีกว่าครับ โดยหากมีการตั้งครรภ์จริง ผลก็น่าจะชัดเจนกว่านี้ครับขอเสริมว่าหากต้องการคุมกำเนิดอย่างปลอดภัยและมีประสิทธิภาพ ก็ควรใช้ถุงยางอนามัย หรือ ยาคุมกำเนิดแบบแผงปกติดีกว่า เพราะยาคุมกำเนิดฉุกเฉินนั้นทำได้แค่ลดโอกาสที่อสุจิจะเข้ามดลูกเท่านั้น จึงมีประสิทธิภาพต่ำ และยังทำให้ประจำเดือนมาผิดปกติได้ด้วยครับ